20.9.2022
FI
Euroopan unionin virallinen lehti
C 361/13 Torstai 24. maaliskuuta 2022
61. kehottaa komissiota ja jäsenvaltioita varmistamaan, että uusi Euroopan meri-, kalatalous- ja vesiviljelyrahasto on toiminnassa mahdollisimman pian, ja pyytää komissiota esittämään kiireesti ehdotuksen, jotta rahastosta olisi mahdollista myöntää hätäapua myös kriisiaikoina, kuten Ukrainan sodan yhteydessä; kehottaa ottamaan käyttöön mahdolliset Euroopan meri- ja kalatalousrahaston jäljellä olevat varat ja vetoaa komissioon ja jäsenvaltioihin, jotta ne nopeuttaisivat brexit-mukautusvarauksen täytäntöönpanoa sen varmistamiseksi, että tuki tavoittaa brexitistä kärsineet alueet nopeammin;
62. kehottaa komissiota ehdottamaan kiireellisiä toimenpiteitä kalastuksen, vesiviljelyn ja koko arvoketjun (jalostus, vähittäismyynti jne.) tukemiseksi EU:ssa; pyytää tässä yhteydessä, että kiireellisiä toimenpiteitä ovat muun muassa seuraavat: toimijoille tulonmenetyksistä ja lisäkustannuksista maksettavat korvaukset, tuki kalastustoiminnan väliaikaiseen lopettamiseen, tuki tuottajajärjestöille ja koko kalan ja äyriäisten arvoketjulle kalastus- ja vesiviljelytuotteiden väliaikaiseen varastointiin Euroopan meri-, kalatalous- ja vesiviljelyrahaston kautta, kiintiön vuotuisen joustavuuden lisääminen 10 prosentista 25 prosenttiin, valtiontuen enimmäismäärän nostaminen enintään 500 000 euroon alusta kohti vähämerkityksistä tukea koskevan kehyksen puitteissa ja kalastuksen ja vesiviljelyn sisällyttäminen valtiontukitoimenpiteitä koskeviin tilapäisiin kriisipuitteisiin; kehottaa komissiota ja jäsenvaltioita ottamaan käyttöön kaikki käytettävissä olevat yhteisen kalastuspolitiikan välineet markkinoiden vakauttamiseksi;
63. huomauttaa, että olisi harkittava toimenpiteitä koko elintarvikeketjussa sen varmistamiseksi, että kaikki sidosryhmät osaltaan parantavat maatalous- ja vesiviljelyelintarvikealojen häiriönsietokykyä, ja toteaa, että näiden toimenpiteiden on edistettävä EU:n siirtymistä ilmastoneutraaliuteen vuoteen 2050 mennessä koskevia päämääriä ja tavoitteita; katsoo, että hyvän kauppatavan vastaisista käytännöistä annetun direktiivin (8) nopean täytäntöönpanon yhteydessä olisi kiinnitettävä erityistä huomiota viljelyn, kalastuksen ja vesiviljelyn kannattavuuteen ja vähittäismyyjien merkittävään rooliin taattaessa tuottajille oikeudenmukaiset tuotot, etenkin kun otetaan huomioon tuotantopanosten hinnannoususta aiheutuvat paineet mutta yhtä lailla tuottajien vastuu sen varmistamisesta, että kuluttajat voivat jatkossakin saada kohtuuhintaisia elintarvikkeita;
64. kehottaa komissiota varmistamaan, että maatalouden, kalastuksen ja vesiviljelyn valtiontukisäännöt, mukaan lukien vähämerkityksistä tukea koskevat säännökset, sallivat jäsenvaltioiden myöntää toimijoille nopeaa ja joustavaa tukea, jolla kompensoidaan Ukrainan sotaan liittyvä kustannusten nousu; korostaa tältä osin, että jäsenvaltioiden olisi myös kansallisessa kehyksessään harkittava tukitoimia, kuten sosiaaliturvamaksujen alentamista, tiettyjen verojen keskeyttämistä tai alentamista ja covid-19-lainojen jatkamista; kehottaa komissiota varmistamaan, ettei valtiontuki vääristä kilpailua ja että jäsenvaltioiden välillä taataan tasapuoliset toimintaedellytykset;
65. kehottaa tehostamaan kansainvälistä toimintaa sen varmistamiseksi, että elintarviketurva on keskeisellä sijalla poliittisessa päätöksenteossa, jotta vältetään pula ja varmistetaan ravitsemusturva kaikkein haavoittuvimmissa maissa, samalla kun asetetaan etusijalle maataloustuotteiden elintarvikekäyttö ja vältetään elintarvikkeiden kansainvälisen kaupan esteitä;
66. kehottaa komissiota ja jäsenvaltioita ehdottamaan pikaisesti FAO:n maailman ruokaturvakomitean kokousta, jonka olisi oltava ensisijainen koordinointifoorumi asiassa, koska se varmistaa kaikkien valtioiden osallistavan edustuksen; kehottaa komissiota ja jäsenvaltioita osallistumaan tähän foorumiin, jotta varmistetaan kansainvälinen koordinointi erityisesti varastojen, biopolttoaineiden ja tuojamaiden taloudellisen tuen osalta;
67. katsoo, että voitaisiin myös tarvita markkina- ja vientimallien merkittäviä muutoksia sekä vakavasti otettavaa valmiussuunnittelua, joka kattaa esimerkiksi EU:n rehuntuotannon omavaraisuuden, vaihtoehtoiset vientikanavat, tehostetun reagointikyvyn, peruselintarvikkeiden, rehujen ja muiden elintarviketuotteiden strategiset varastot sekä omavaraisuuden lannoitteiden ja korvaavien tuotteiden osalta, ja selkeitä tietoja maatalous-, kalastus- ja vesiviljelytuotteiden maailmanlaajuisista kuljetusmalleista;
68. kehottaa nopeuttamaan ja vahvistamaan toimia elintarvikejätteen vähentämiseksi, jotta voidaan maksimoida elintarvikkeiden saatavuus ja EU:ssa käytettävissä olevien resurssien käyttö keinona parantaa elintarvikeomavaraisuutta; korostaa, että on vältettävä elintarvikejätteen syntymistä varastoinnin aikana ja koko toimitusketjun kaikissa vaiheissa, helpotettava elintarvikkeiden lahjoittamista vastuulainsäädännön johdonmukaisella täytäntöönpanolla, kannustettava elintarvikejätteen talteenottoon ja kehitettävä vaihtoehtoisia ratkaisuja vähittäiskauppiaille, mukaan lukien hinnanalennuk­
(8)
EUVL L 111, 25.4.2019, s.
59.